
                                                                     RAPORT DE SPECIALIATATE
NR. 3155 din  26.03.2024

   al PROIECTULUI DE HOTĂRÂRE  nr.48/12.04.2024	
privind constituirea echipei mobile pentru intervenția de urgență în cazurile de violență domestică de pe raza comunei Macea

    Având în vedere predederile legislative :
a. prevederile art. 1 din Anexa la Ordinul Ministrului muncii și justiției sociale nr. 2525 din 7 decembrie 2018 privind aprobarea Procedurii pentru intervenţia de urgenţă în cazurile de violenţă domestică,  iar la alin.(2) prevede ” În vederea asigurării eficienţei, operativităţii şi permanenţei în ceea ce priveşte intervenţia de urgenţă în cazurile de violenţă domestică, consiliile locale/judeţene au responsabilitatea de a organiza, coordona şi sprijini activitatea echipei mobile prevăzute la alin. (1) din perspectiva alocării tuturor resurselor umane, materiale şi financiare necesare intervenţiei de urgenţă “ ;
b. prevederile art.129 alin.(2) lit.d)  coroborat cu  alin.(7) lit.b din Ordonanța de urgență a Guvernului nr.57 din 2019, privind Codul administrativ, cu modificările și completările ulterioare;
c. prevederile art.51 din Legea   Nr. 217 din 22 mai 2003  pentru prevenirea şi combaterea violenţei, republicată , cu modificările și completările ulterioare, unde  alin.(2) prevede că:
“Echipa mobilă are rol de verificare a semnalărilor, de evaluare iniţială şi de realizare a demersurilor necesare pentru depăşirea riscului imediat, constând în: transport la unitatea sanitară cea mai apropiată în situaţiile în care victima necesită îngrijiri medicale, sesizarea organelor de cercetare penală, sesizarea organelor competente pentru emiterea unui ordin de protecţie provizoriu, orientarea către Direcţia generală de asistenţă socială şi protecţia copilului, denumită în continuare DGASPC, sau, după caz, la SPAS, în vederea găzduirii în centre rezidenţiale adecvate nevoilor şi aplicării managementului de caz pentru victime şi agresori.”
          Ținând cont de numărul în creștere al  cazurilor de violență domestică instrumentate de Compartimentul de asistență socială din cadrul aparatului de specialitate al Primăriei comunei Macea, se justifică necesitatea constituirii unei  echipe mobile pentru intervenția în regim de urgență în cazurile de violență domestică identificate pe raza Unității administrativ-teritoriale Comuna Macea.
          Inițiatorul propune ca echipa mobilă pentru intervenția în regim de urgență în cazurile de violență domestică identificate pe raza Unității administrativ-teritoriale Comuna Macea, Județul Arad, să aibă următoarea componenţă:
– Gavriș Luiza  – inspector de specialitate   în cadrul Compartimentului de asistență socială   – coordonator;
- Sferdian Florica-Mihaela – consilier superior în  cadrul Compartimentului de  asistență socială – membru;
- Don Alexandra – asistent medical  în cadrul  Compartimentului cabinet  medical școlar – membru;
- Schmidt Vasile - șef Serviciu Voluntar pentru Situații de Urgență  Macea;
- Poșta Marius  - agent de poliție, șeful postului de poliție Macea.
            Principalele atribuții ale  Echipei mobile sunt:  verificarea sesizărilor  privind situațiile de violență domestică cu sprijinul organelor de poliție, va proceda la evaluarea initială și va realiza demersurile necesare pentru depășirea riscului imediat, constând în: transport la unitatea sanitară cea mai apropiată în situațiile în care victima necesită îngrijiri medicale, sesizarea organelor de cercetare penală, sesizarea organelor competente pentru emiterea unui ordin de protectie provizoriu, orientarea către Direcția Generală de Asistență Socială și Protecția Copilului Județul Arad, în vederea găzduirii în centre rezidențiale adecvate nevoilor și aplicării managementului de caz pentru victime si agresori.
           Pentru intervențiile de urgență, echipa mobilă va avea la dispoziție autoturismul Dacia Logan din dotarea Primariei Comunei  Macea.
           Primarul Comunei Macea va fi împuternicit să încheie acorduri de colaborare cu reprezentanți ai diferitelor culte religioase reprezentative pe plan local, precum și cu reprezentanți ai unor asociații sau fundații cu activitate relevantă în domeniul violenței domestice, egalității de șanse între femei și bărbați, sprijinului umanitar și al acțiunilor în domeniul caritabil.
           Urmare a  analizării aspectelor prezentate, considerăm că proiectul îndeplinește condițiile de legalitate și oportunitate, astfel că propunem Consiliului local Macea să avizeze și să aprobe Proiectul de hotărâre  nr.48/ 12.04.2024, privind constituirea echipei mobile pentru intervenția de urgență în cazurile de violență domestică de pe raza comunei Macea, în forma propusă de inițiator.

